Tervetuloa ohjelmaan!
Uudistuminen tuo esille uskonnollisuuden.
Mitä tapahtuu, kun Jumala yllättäen päättää ilmestyä sinun elämääsi -
tai päättää ilmestyä seurakunnan kokoukseen?
Kaikki uskonnolliset tukikeppisi romahtavat, -
jotka ovat tukeneet uskonnollisia käsityksiäsi.
Sinulla on asenteissasi kaksi mahdollisuutta.
Joko hyväksyt kaikki tai otat halventavan asenteen tapahtumaan.
Tai vain hyväksyt, mitä Jumala tekee, -
vaikket ymmärtäisikään sitä. Kumpaan ryhmään sinä haluat kuulua?
Uskonnollinen henki on taitava manipuloimaan ihmismieliä, -
ja saa kokeneimmankin uskovan juuttumaan vanhaan ja totuttuun.
Psykologien mukaan ihminen ei mielellään halua muuttua, -
koska vanha tuntuu niin turvalliselta, -
emmekä me uskovat ole sen kummallisempia.
Kun joku vähänkin heiluttaa venettä, niin heti nousee -
se uskonnollisten tukijoiden joukko sanomaan, -
ettei ole näin ennenkään tehty eikä tehdä nytkään.
Valmistaudu siihen, että Herran läsnäolossa voi olla sinulle -
kummallisia asioita. Uskon kristikansa on niin tottunut autiomaahan, -
että normaalikin Pyhä Hengen liikahdus tuntuu epänormaalilta.
Mistä me tiedämme, miten Herra ilmaantuu?
Hän voi ilmaantua sellaisella läsnäololla, -
joka on samanlainen hämmennys, kuin jos näkisit edessäsi Alpit, -
joita et ikinä ole nähnyt, et valokuvissakaan.
Koko ikäsi olet elänyt tasamaastossa ilman muunlaista maailmaa, -
kuin autiomaassa ilman kukkulaa. Silloin Alpitkin hämmentävät.
Ehkä Jumalan läsnäolo ei ilmenekään tuntuvana tai näkyvänä, -
vaan Hän ilmoittaa itsensä ali- tajuntaamme, ja vain tiedämme sen.
Reaalisesti Hän voi ilmaantua isoilla fanfaareilla.
Kaksi opetuslasta Emmauksen tiellä -
luulivat puhelevansa ihan tuntemattoman miehen kanssa, -
kun ylösnoussut Jeesus ilmaantui heille puhekumppaniksi.
Siis kuinka on mahdollista, etteivät he tunnistaneet Jeesusta?
Ehkä sanot, että sinä ainakin olisit tunnistanut Hänet.
Nämä kaksi tajusivat liian myöhään, kenen kanssa olivat juttusilla.
Jeesus oli jo hävinnyt, mutta miten he voivat jälkeenpäin tuntea?
He pystyivät tuntemaan Hänen läsnä- olonsa vaikutukset (Luukas 24:32):
"Eikö sydämemme ollut meissä palava...?"
Monesti elämässä jokainen on kohdannut Herran eri tilanteissa.
Vasta vuosien jälkeen tajuamme: -
ah, tässä olikin Herran käsi.
Emme kuitenkaan tajunneet sitä sillä hetkellä.
Tilanne olisi voinut olla sellainen että parannuit jostain taudistasi.
Mahdollisesti koit jotain suurta -
tai ehkä vain koit vapautumista, mutta et ymmärtänyt, -
että Herra Jeesus Kristus seisoi vierelläsi.
Emme siis monasti ole ymmärtäneet, että Kristus oli läsnä elämässämme -
koko ajan tehden itsensä tiettäväksi suoraan silmiemme edessä.
Minulla on itselläni ollut tällaisia kokemuksia.
Olin Australiassa. Ystäväni ajoi autoa.
Olimme matkalla jostain maaseutu- kaupungista Sydneyhyn.
Siihen aikaan ei ollut vielä mitään valtatietä.
Otimme erään vuoristotien, joka oli rakenteilla valtatieksi.
Ajoimme rauhallisesti kapeaa vuoristotietä.
Vasemmalla oli korkea vuoren rinne ja toisella puolella rotko.
Yhtäkkiä ystäväni kirkaisi, että iso kiitolinja tulee vastaan -
MEIDÄN kaistallamme. Tämä tuli kulman takaa niin nopeasti, -
että hänellä ei ollut mitään tehtävissä.
Minäkään en edes tajunnut, mitä siinä tapahtuu.
Me kumpikin näimme, että automme pysähtyi.
Kiitolinja oli muutaman sentin meidän autostamme, -
ja näin vain kuljettajan kauhistuneet kasvot.
Kun rekka oli mennyt ohi, tulimme autosta pois vähän vapisevina.
Ihmettelimme, että juuri siinä kohdassa oli täsmällisesti -
sen auton kokoinen kieleke.
Miten siihen olimme joutuneet? En ymmärtänyt.
Kun tulimme noin 3 tunnin päästä takaisin...
Minä vielä merkkasin sen paikan "pyhäksi", kun henkemme säästyi.
Merkkasimme paikan risuilla ja laitoimme siihen jonkin monumentin.
Kun tulemme takaisin, niin ihmettelemme vielä sitä kielekettä.
Otetaan vaikka valokuva. Heti emme edes ymmärtäneet, -
koska olimme niin shokissa. Tulimme muutaman tunnin päästä takaisin.
Näimme laittamamme merkit ja pysäytimme auton.
Järkytys oli, että siinä ei ollut minkäänlaista kielekettä!
Vasta silloin jälkeenpäin ymmärsin ja tajusin, -
että Jumala oli tehnyt sen kielekkeen siihen! Älä kysy miten.
En jää sitä ihmettelemään. Ihmettelen vain, ettei ollut minun aikani.
Jumala ei ollut vielä kauttani tehnyt haluamiaan asioita.
Se oli valtavan puhuttelevaa tälle ei-uskovalle vanhemmalle leidille.
Hän sanoi, että ehkä tässä ylhäältä tuli vähän apua.
Meille kaikille tapahtuu tällaista, josta emme aina ymmärrä, -
että Jumala sittenkin oli puuttunut asioihimme.
Vasta jälkeenpäin tajuamme, että siinä oli Jumalan voima ja ihme, -
joka tapahtui sillä hetkellä.
Ehkä sydämemme ei ollut kyllin palava tunnistamaan sillä hetkellä -
Jumalan puhetta normaalissa elämässä.
Totuus on, että Jumala voi tehdä työtä ilman, -
että olemme siitä fyysisesti edes tietoisia.
Hän on luvannut olla läsnä kaikissa elämäntilanteissa sillä hetkellä, -
kun tulemme uskoon. Hän on luvannut kaikki suojelusenkelimme.
Ne varmaan tekevät isoa työtä päivän mittaan -
pitääkseen meidät tässä elämässä, kunnes on Jumalan tahto, -
että me täältä erkanemme.
Ainoastaan alitajunnassa voimme reagoida siihen jälkeenpäin.
Ei meillä sinä hetkenä ollut mitään tuntemuksia tai emootioita -
Hänen läsnäolostaan. Ei ollut Emmauksen tien kulkijoillakaan.
Kuitenkin Johannes kirjoittaa Ilm. 1:17: -
"Ja kun minä hänet näin, -
kaaduin minä kuin kuolleena hänen jalkojensa juureen.
Ja hän pani oikean kätensä minun päälleni sanoen: -
'Älä pelkää! Minä olen ensimmäinen ja viimeinen,'"
Tässä taas nähdään, että Jumalalla on tiensä näyttäytyä monin tavoin.
Hän näyttäytyi kirjaimellisesti Johannekselle, -
niin että Johannes ymmärsi ja näki, että tässä on Herra Jeesus Kristus.
Se Jumalasta lähtevä voima oli niin suuri, että hän kaatui.
Kun olemme Jumalan läsnäolossa, niin älä sano, -
että taaksepäin kaatuminen ei ole Jumalasta, eteenpäin kaatuminen on.
Mistä tietää, jos joku kaatuisi sivulle tai alkaisi pyöriä?
Kun olemme Jumalan läsnäolossa, ja Hän itse siihen ilmestyy, -
niin uskon, että et enää ole sama, kuin olet ollut.
Jumalalla on siis monia tapoja.
Ollaan kiitollisia ja iloitaan Hänen läsnäolostaan silloinkin, -
kun se ei ole näin dramaattista kuin Emmauksen tiellä -
tai siinä, mitä tapahtui Johannekselle.
Osaamme nauttia Hänen läsnäolostaan.
Kaikki Hänen ilmaantumistapansa, läsnäolon eri muodot, -
- vaikka eivät olisi dramaattisia - ovat merkittäviä elämässämme.
Meidän on harjoitettava itseämme tunnistamaan Jumalan läsnäoloa, -
semmoista tuntuvaa läsnäoloa.
Tämä on uskon rakentamista ja hengellisten aistien harjoittamista.
Kun Pietari, Johannes ja Jaakob olivat vuorella Jeesuksen kanssa, -
he näkivät Jeesuksen muodon muuttuvan.
Heille ilmestyivät myös Mooses ja Elia, jolloin Pietari sanoi: -
"Herra, meidän on niin hyvä olla täällä." (Matt. 17:4)
No, varmasti oli! Kuka hyvänsä haluaisi vastaavan kokemuksen.
Kun Jumala ilmaantuu tällaisessa muodossa meille, -
niin yksi ja toinen menisi vähän sekaisin. Ainakin minä menisin.
Emme haluaisi tällaisen hetken koskaan loppuvan, -
vaan haluaisimme kellua iäti Herran kirkastetussa olomuodossa -
ja siinä ihmeellisyydessä.
Opetuslasten oli kuitenkin pakko laskeutua alas vuorelta -
ja palata realiteetteihin. Voitte lukea sen jakeesta 9.
Ja miksi? Heillä oli vielä paljon opittavaa.
Yksi ainoa ripaus Hänen kirkkauttaan täällä - ja arvaa mitä?
Siitä aina seuraa jotain kärsimystä, oppimista, tuskaa, -
opetusta, tiedon ja taidon ymmärtämistä -
ja viisauden oppimista Jumalan tuntemisessa.
Hoosea 4:6 sanoo, -
että minun kansani hukkuu tiedon puutteeseen.
Ei olla näitä, jotka hukkuvat tiedon puutteeseen.
No, Beetelistä tuli symbolinen paikka -
sekä tiedostetuille että tiedosta- mattomille Jumalan läsnäoloille.
1. Moos. 28:16 sanoo: -
"Herra on totisesti tässä paikassa, enkä minä sitä tiennyt."
Näin sanoi Jaakob. Tämä tarkoittaa, -
että Jumalan koti on valtava, niin iso, -
että siinä on huoneet kaikille.
Tiedostat sitten tai et tiedosta sitä Herran läsnäoloa.
Tiedostamaton tarkoittaa sitä, ettemme tunne Hänen läsnäoloaan.
Hänen läsnäolonsa vaihtelee hyvin todellisesta siihen, -
mitä emme emootioissa tunne. Jumala on siitä huolimatta läsnä, -
vaikka et emotionaalisesti tai fyysisesti tunne mitään -
tai realisoi, että Herra on tässä ja nyt.
Kumpikin olotila on yhtä todellinen.
Opettele arvostamaan Jumalaa silloinkin, kun sinusta tuntuu, -
että Jumala on hyljännyt sinut eikä ole läsnä.
Ehkä Hän juuri silloin on läsnä, mutta olet vain omissa ongelmissasi
Kaikki emootiotkin ovat tukkiutuneet.
Vaikka et tuntisi mitään, niin Hän on siinä.
Yleensä väsymyksen tai pelon vallatessa -
ala ylistää. Jumalan Sana sanoo, -
että Herra on väkevä heikkouksissa. Siis kun sinä olet heikko, -
niin ala ylistää Häntä. Itse käytän sitä metodia, -
jos sitä voi nyt metodiksi sanoa, mutta minulla se ainakin toimii.
Kun on oikein vaikeaa ja pulmallisia kysymyksiä -
ja tuntuu, ettei tästä pääse yli, niin vaikkei tuntuisi siltä, -
että haluaisi ylistää, niin laitan hyvän ylistysmusiikin päälle.
Musiikin, joka koskettaa sydäntäni. Sävelillä on ihmeellinen voima.
Se johdattaa ajatukseni Kristukseen, -
eikä mikään muu hälyajatus, pelot ja toivottomuus pääse vallalle.
Kohta mieli alkaa tasaantua. Jess! Sittenkin minä voin!
Alkaa tulla ratkaisuja asiaan, -
ja ymmärrän Jumalan olevan läsnä.
Sanoohan Hän Sanassaan, ettei Hän koskaan hylkää -
eikä Hän koskaan jätä meitä. Hepr. 13:5 sanoo: -
Tämä on Hänen lupauksensa meille, että Hän on kanssamme -
aina loppuun asti (Matt. 28:20) Hyväksytkö tämän asian?
Hän on sinun kanssasi 24/7 ja 365 päivää vuodessa.
Tuntuu miltä tuntuu. Muista tämän sisältävän kaikki olosuhteet.
Ei vain rukoillessasi tai kun sinusta tuntuu, -
että Jees! Kaikki on mennyt hyvin -
tai lomalla sinusta tuntuu, ettei Jumala olekaan tässä. Olen lomalla.
Jumalalla ei ole lomapäiviä, stressipäiviä, happamia päiviä, -
kiukkupäiviä tai pekkaspäiviä, (En tiedä, mikä pekkaspäivä on. -
Kerran vaan kuulin tämän sanan.), sadepäiviä, kuivia tylsiä päiviä, -
kun Hän on kyllääntynyt sinuun, touhuisi ja epäonnistumiisi.
Hän ei laita rukkasia naulaan ja sano: -
"Olen kyllästynyt töppöilyihisi. Lähden nyt lomille. -
Olen kyllästynyt valituksiisi, tietämättömyyteesi, kiukutteluusi,
kielenkäyttöösi." Ei näin. Hän on yhä edelleen kanssasi, -
vaikka sydämesi kapinoi Jumalaa vastaan, on murtunut, -
etkä kuule mitään ja Jumala tuntuu nukkuvan asioissasi.
Vastauksia ei tule, eikä mitään tapahdu.
Samat kivut ja kolinat. Rukous- vastauksiin on yksi valovuosi.
Parhaat ystäväsikin ovat sinut pettäneet.
On totta, että elämässä on aikoja, jolloin meidät on "hyljätty" -
ja meidät eristetään maallisista tukikepeistä.
On aika seistä yksin -
eikä voi nojautua ympärillä oleviin esirukoilijoihin.
Jumala joskus tahallaankin laittaa meiltä -
hengellisistä isistämme ja äideistämme napanuoran katki.
Eihän lapsikaan kehity vaippa- tai pottaiästä, -
jos sitä aina vaan passataan ja pidetään vauvana.
Jumala haluaa meidän oppivan kävelemään omilla jaloillamme. Eikö?
Jumala siis kuulee eikä koskaan petä.
Hän ei ole ulkoavaruudessa odottamassa eläkeputkea, -
että Jeesus ottaa vallan. Hän toimii aina.
Hän on kaikkialla läsnä. Jos luulet ettei Hän kuule/tunne sinua, -
niin olet kutistanut Jumalan pikkumuurahaisen kokoiseksi, -
mitättömäksi. Älä mitätöi Kristusta äläkä taivaallista Isäämme.
Hän on luonut kaiken olevaisen, mikä täällä on.
Uskot tai et, se on Jumalan luomaa. Mikään täällä ei ole sattumaa.
Jumala tekee työtään sinussa, myös silloin, kun sinusta tuntuu, -
että kaikki tragediat ja draamat kohtaavat sinua.
Opettele tunnistamaan Hänet. Kunnioita niitäkin hetkiä, -
kun tietoisuutesi ei tunne Herran läsnäoloa.
En minäkään aina tunne, että Jumala olisi tässä ja nyt.
Toisinaan tuntuu hyvin pettyneeltä ja tuumin, -
ettei mitään tapahtunut kokouksessa.
Missä ovat ne pelastuneet sielut? Eikö kukaan parantunut?
Saiko kukaan tästä saarnasta yhtään mitään irti?
Pidin maailman huonoimman saarnan. Epäonnistuin täysin.
Juuri, kun masis koettaa iskeä, niin tapaankin henkilön, -
joka riemuissaan sanoo: -
"Oi, uudistuin täydellisesti siinä kokouksessa!"
Tai joku tulee sanomaan, että en uskaltanut tulla eteen, -
mutta otin Kristuksen vastaan penkissä ja pelästyin.
Sitten tulin uskoon.
Täh? Ai, siellä sittenkin tapahtui jotakin?
Saan ehkä viestin jälkeenpäin, että juuri siinä kokouksessa -
joku koki koko kehon parantumisen.
Minä en tuntenut mitään ja luulin epäonnistuneeni täysin.
Emme me koskaan epäonnistu, koska Kristus tekee sen asian. Eikö niin?
Eihän se minusta riipu. Jumala oli paikalla -
ja teki työtään minun tunteistani piittaamatta.
Hän on se, joka työn tekee huolimatta siitä, -
tunnenko minä mitään vai enkö minä tunne.
Ehkä olet tuntenut joutuneesi erämaahan tai tyhjään suppiloon.
Jumala on sinut hyljännyt. Raamatullisesti sanotaan, -
että Hän on kätkenyt kasvonsa. Hienosti sanottu. (Jes. 45:15)
"Totisesti, sinä olet salattu Jumala,..."
Jumala, Israelin pelastaja. Jumalan koulu on koulutusta -
luottamuksessa Häneen. Hän on joka tilanteessa.
Siksi Hän joskus vetäytyy pois meidän tunne-elämästämme, -
että emme oppisi luottamaan vain tunteisiimme, -
vaan siihen, että Hän tekee ne teot ja Hän on aina paikalla.
Olen jo useasti maininnut, -
että rakastan sitä Jumalan toimintatapaa, -
että Hän penkissä parantaa ihmisiä.
Tai kun he poistuvat kokouksesta, -
silloin Jumalan parantaminen ja parantava käsi tulee heihin -
ja he sekä ympärillä olevat ymmärtävät, että Jeesus koski häntä.
Minulla on monia esimerkkejä juuri tällaisista tapahtumista.
Ymmärrä myös Jumalan Pyhän Hengen läsnäolo.
Se voidaan ymmärtää kahdella tavalla: -
ei-tietoinen läsnäolo, johon ei sisälly tuntemuksia -
ja tietoinen läsnäolo.
Monet eivät osaa arvostaa tiedosta- matonta Pyhän Hengen läsnäoloa, -
vaikka se on tismalleen samanlainen voimaltaan.
Pikemminkin he haluavat olla tietoisessa läsnäolossa.
On se toki mukavaa, kun sinä tunnet jotakin, -
mutta ei se aina ole selkeästi huomattavaa.
Jumala haluaa opettaa meitä, että tilanne kuin tilanne, -
niin Hän on siinä. Ei siis vain niin, -
että kouriintuntuvasti tunnemme Jumalan läsnäolon.
Kyllä Jumala antaa näitäkin. Ehkä se tulee epätoivoisimmalla hetkellä.
Teologiset termit ovat kumpaankin asiaankuuluvia.
Voimme sanoa: kokemus Pyhästä Hengestä -
tai voimme sanoa: Jumala on kaikkialla läsnäoleva.
Ei siis ole paikkaa, missä Hän ei olisi.
Hänhän määrää tämän luomakunnankin.
Psalmi 139:7-12 ilmaisee asian seuraavasti: -
"Minne minä voisin mennä, kussa ei sinun Henkesi olisi, -
minne paeta sinun kasvojesi edestä?
Jos minä taivaaseen nousisin, niin sinä olet siellä; -
jos minä tuonelaan vuoteeni tekisin, niin katso, -
sinä olet siellä. Jos minä kohoaisin aamuruskon siivillä, -
ja asettuisin asumaan meren ääriin, sielläkin sinun kätesi -
minua taluttaisi, sinun oikea kätesi tarttuisi minuun.
Ja jos minä sanoisin: peittäköön minut pimeys, -
ja valkeus minun ympärilläni tulkoon yöksi, -
niin ei pimeyskään olisi sinulle pimeä: -
yö valaisisi niinkuin päivä,..."
Teologit puhuvat kolmesta suuresta asiasta Jumalassa.
1. Hän on kaikkivoipa ja voimallinen.
2. Hän tietää kaiken. 3. Hän on kaikkialla.
Kaikkialla oleva ei aina merkitse kaikkialla olevaa läsnäoloa, -
vaan sitä, että Hänen kirkkautensa täyttää maailmankaikkeuden -
ja kaiken Hänen luomansa. Et voi juosta Häntä pakoon, -
vaikka yrittäisit. On monia esirukouksen lapsia, -
jotka uskoon tultuaan sanovat, että vaikka minne menisi, mitä tekisi, -
niin aina Jumala häiriköi siihen päivään saakka, -
kunnes jätti elämänsä Kristukselle.
Et voi paeta Herran kasvojen edestä -
etkä juosta pakoon.
Pakoonjuoksu on mahdotonta toteuttaa.
Minne ikinä mm. Joona meni, siellä oli myös Jumala.
Joona yritti paeta täysin päinvastaiseen suuntaan.
Kukapa Jumalaa voisi paeta? Oletko sinä pakenemassa Jumalaa?
Anna periksi. Et voi juosta Häntä pakoon.
Hänen silmänsä tarkkaavat, mihin ikinä menet.
Ehkä sinusta tuntuu, että olet suppilossa, eikä Hän näe sinua, -
mutta Jumala tuntee sinut. Et voi piilottautua mihinkään.
Anna elämäsi Kristukselle. Et sinä häviä mitään.
Omista kokemuksistani voin sanoa, että kannattaa seurata Jumalaa.
Ainakin elämäsi muuttuu kovin mielenkiintoiseksi, -
sillä Kristus on ihmeitä tekevä Jumala.
Hän on kaikkialla. Hän tietää kaiken. Hän on kaikkivoipa.
Hän on voimallinen. Ei Hän sinua hylkää eikä jätä.
Voit lukea tämän Raamatusta. Aloita evankeliumista.
Jos haluat ihmeitä elämääsi, niin lue Apostolien tekoja.
Varmasti uskosi nousee.
2. Tim. 2:13 sanoo: "jos me olemme uskottomat, -
pysyy hän kuitenkin uskollisena; -
sillä itseänsä kieltää hän ei saata." Näin sanoo Jumalan Sana.
On monia sananpaikkoja kaikkialla läsnäolevasta Jumalasta.
Jer. 23:24: "Saattaako joku niin piiloon piiloutua, -
etten minä häntä näe? sanoo Herra.
Enkö minä täytä taivasta ja maata? sanoo Herra."
Sanalaskuista löydät myös monia tähän liittyviä asioita.
Sananl. 15:3 sanoo saman: "Herran silmät ovat joka paikassa;
ne vartioitsevat hyviä ja pahoja."
Ajattele, ne vartioivat pahojakin. Mikään ei ole Häneltä salassa.
1. Kun. 8:27 sanoo: "Mutta asuuko todella Jumala maan päällä?
Katso, taivaisiin ja taivaisten taivaisiin sinä et mahdu;..."
Älä koskaan aliarvioi sitä, kuinka lähellä Herra on sinua, -
vaikka et tuntisi mitään. Vaikka rukoillessakaan et tuntisi mitään.
Kuitenkin näet, että Jumala muuttaa ihmisiä ja pelastaa.
Eikö Hän silloin ole lähempänä sinua, kuin sinä uskotkaan?
Miksi sitten haluat piiloutua Jumalalta?
Älä halveksi niitä, jotka joskus tuntevat Jumalan läsnäolon.
Jumala on läsnä myös sinulle, -
vaikka Hän ei emootioissasi ilmaantuisikaan.
Pyri olemaan Jumalan läsnäolossa, niin Hän katsoo puoleesi.
Hänen Sanansa sanoo: Minä katson taivaastani, -
olisiko joku vilpittömällä sydämellä pyytävä ja rukoileva, -
niin minä vastaan hänen rukouksiinsa. Jumalan Sana.
Hän vastaa sinun rukouksiisi. Aamen.
Olen ollut todella siunattu, että Suomessa on kristillinen TV-asema.
Kannata tätä asemaa, että se saa toimia edelleenkin.
Tukinumero on 0600-10177.
Tuki on noin 12 euroa.
Voit tukea myös pankkitilin kautta viitteellä. Näin kannatat, -
että saamme edelleen nähdä kristillisiä ohjelmia, -
joita tämä asema pystyy tarjoamaan. Ole siunattu!
Tekstitys: Tuula-Riitta Virrankare